2003R0622 — SL — 06.02.2006 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 622/2003 z dne 4. aprila 2003 o določitvi ukrepov za izvajanje skupnih osnovnih standardov za varnost letalstva (Besedilo velja za EGP) (UL L 089, 5.4.2003, p.9)

spremenjena z:









▼B

UREDBA KOMISIJE (ES) št. 622/2003

z dne 4. aprila 2003

o določitvi ukrepov za izvajanje skupnih osnovnih standardov za varnost letalstva

(Besedilo velja za EGP)







KOMISIJA EVROPSKIH SKUPNOSTI JE - ob upoštevanju Pogodbe o ustanovitvi Evropske skupnosti, ob upoštevanju Uredbe (ES) št. 2320/2002 Evropskega parlamenta in Sveta z dne 16. decembra 2002 o določitvi skupnih pravil na področju varnosti civilnega letalstva ( 1 ) ter zlasti člena 4(2) uredbe, ob upoštevanju naslednjega: (1) Od Komisije se zahteva, da sprejme ukrepe za izvajanje skupnih osnovnih standardov za varnost letalstva v celotni Evropski uniji. Uredba je najprimernejši instrument za ta namen. (2) V skladu z Uredbo (ES) št. 2320/2002 in zaradi preprečevanja nezakonitih dejanj, morajo biti ukrepi iz Priloge k tej uredbi zaupni in neobjavljeni. (3) V ta namen je treba dopustiti razlike med letališči glede na lokalno oceno tveganja. Zato bi bilo treba Komisijo obvestiti o letališčih, na katerih je po oceni tveganje manjše. (4) Dopustiti bi bilo treba različne izvedbene ukrepe glede na vrsto letalske dejavnosti. Komisijo bi bilo treba obvestiti o izvajanju nadomestnih ukrepov za zagotavljanje enakovredne stopnje varnosti. (5) Ukrepi, predvideni s to uredbo, so v skladu z mnenjem Odbora za varnost civilnega letalstva - ob upoštevanju naslednjega: SPREJELA NASLEDNJO UREDBO:







Člen 1

Cilj

Ta uredba določa potrebne ukrepe za izvajanje in tehnično prilagoditev skupnih osnovnih standardov v zvezi z varnostjo letalstva, ki jih je treba vključiti v nacionalne programe varnosti civilnega letalstva.

Člen 2

Opredelitvi pojmov

V tej uredbi se uporabljata naslednji opredelitvi:

— „Nacionalni program varnosti civilnega letalstva“ pomeni tiste predpise, prakse in postopke, ki jih države članice sprejmejo po členu 5 Uredbe (ES) št. 2320/2002 za zagotavljanje varnosti civilnega letalstva na njihovem ozemlju,

— „Pristojni organ“ pomeni nacionalni organ, ki ga država članica imenuje po členu 5(2) Uredbe št. 2320/2002 in je pristojen za uskladitev in spremljanje izvajanja nacionalnega programa varnosti civilnega letalstva.

Člen 3

Zaupnost

Ukrepi iz člena 1 so določeni v Prilogi.

Ukrepi so zaupni in se ne objavijo. Na voljo so le osebam, ki jih država članica ali Komisija ustrezno pooblasti.

▼M1

Člen 3a

Nove tehnične metode in procesi

1. Države članice lahko odobrijo tehnično metodo ali proces za varnostne ukrepe, ki se razlikujeta od zadevnih iz Priloge, če:

(a) se uporabljata za ocenjevanje novega načina izvajanja varnostnih ukrepov; in

(b) ne bosta negativno vplivala na skupno doseženo stopnjo varnosti.

2. Najkasneje štiri mesece pred načrtovano uvedbo zadevna država članica pisno obvesti Komisijo in druge države članice o predlagani novi metodi ali procesu, ki ju namerava odobriti, s priloženo oceno o tem, kako bo zagotovljeno, da bosta nova metoda ali proces izpolnjevala določila iz odstavka 1(b). Obvestilo vsebuje tudi natančne podatke o lokaciji(-ah), na katerih se bo metoda ali proces uporabljal(-a), in nameravano dolžino ocenjevalnega obdobja.

3. Država članica lahko dovoli uvajanje nove metode ali procesa, če ji Komisija pozitivno odgovori ali če država članica tri mesece po vložitvi pisne vloge ne prejme odgovora.

Če Komisija ni zadovoljna z ustreznostjo zagotavljanja jamstev predlagane nove metode glede ohranjanja skupne stopnje varnosti letalstva v Skupnosti, potem Komisija o tem obvesti državo članico z zadevno razlago v roku treh mesecev od obvestila iz odstavka 2. V takih okoliščinah zadevna država članica ne začne z metodo ali procesom, dokler Komisija ni zadovoljna.

4. Najdaljše ocenjevalno obdobje za vsako tehnično metodo ali proces je osemnajst mesecev. Komisija lahko ocenjevalno obdobje podaljša največ za dvanajst mesecev pod pogojem, da država članica zagotovi ustrezno utemeljitev za podaljšanje.

5. V razmikih med ocenjevalnim obdobjem, ki so krajši od šestih mesecev, ustrezni organ v državi članici zagotovi Komisiji poročilo o napredku pri ocenjevanju. Komisija obvesti ostale države članice o vsebini poročila o napredku.

6. Nobeno ocenjevalno obdobje ne sme biti daljše od 30 mesecev.

▼B

Člen 4

Obveščanje

Države članice pisno obvestijo Komisijo o vseh letališčih, v zvezi s katerimi so izkoristile možnost, ki je dovoljena po točki (a) ali točki (c) člena 4(3) Uredbe (ES) št. 2320/2002.

Člen 5

Nadomestni ukrepi

Države članice pisno obvestijo Komisijo o nadomestnih ukrepih, ki jih izvajajo v skladu s točko 4.2 Priloge k Uredbi (ES) 2320/2002.

Člen 6

Ta uredba začne veljati 19. aprila 2003.

Ta uredba je v celoti zavezujoča in se neposredno uporablja v vseh državah članicah.









PRILOGA

PODROBNI UKREPI ZA VARNOST LETALSTVA

V skladu s členom 3 je Priloga zaupna in se ne objavi v Uradnem listu Evropske unije.